cyanic-selkie/wikianc huggingface dataset:
عبد اللہ بن مسعود
معزولی
حضرت عثمان ؓ کے اخیر عہد حکومت میں جب سازش ومفسدہ پردازی کا بازار گرم ہوا تو مخفی ریشہ دوانیوں نے حضرت عبد اللہ بن مسعود ؓ کو بھی زیادہ دنوں تک اپنے عہدہ پر برقرار رہنے نہ دیا، اوریکا یک معزول کر دیے گئے،معزولی کی خبر نے کوفہ کی علمی دنیا کو ماتم کدہ بنادیا،احباب معتقدین،تلاندہ اوراعیانِ شہر کی ایک بڑی جماعت نے مجتمع ہوکر اس فرمانِ عزل پر سخت ناراضی ظاہر کی اورحضرت عبد اللہ بن مسعود ؓ سے مصر ہوئے کہ آپ کوفہ سے تشریف نہ لے جائیں اگر اس کی پاداش میں کوئی مصیبت پیش آئے گی تو ہم سب اپنی جانیں قربان کرنے کو حاضر ہیں، بولےامیر المومنین کی اطاعت مجھ پر فرض ہے میں نہیں چاہتا کہ فتنہ و فساد جو عنقریب برپا ہونے والا ہے اس کی ابتدا میری ذات سے ہو، غرض وہ عمرہ کی نیت کرکے ایک جماعت کے ساتھ حجاز کی طرف روانہ ہو گئے۔
حضرت ابوذر ؓ کی تجہیز وتکفین
جب مقام ربذہ میں پہنچے تو وسطِ راہ میں ایک عورت کو سرگرداں وپریشان دیکھ کر پوچھا خیر ہے،کہا ایک مرد مسلمان کی تجہیز وتکفین کیجئے پوچھا کون؟ کہا ابوذر ؓ صحابی رسول ﷺ آپ" فدیتہ بابی وامی " کہہ کر مع اپنے ساتھیوں کے اتر پڑے،حضرت ابوذر ؓ ایک بلند پایہ اورنہایت زاہد و متقشف صحابی تھے وہ دارالخلافت کی روز افزوں تمدنی زندگی سے اس قدر بیزار ہوئے کہ ربذہ کے سنسان جنگل میں اٹھ آئے اوربالآخر اسی سرزمین نے ان کے لیے اپنا آغوشِ شوق پھیلادیا،یہ لوگ حضرت ابوذر ؓ کے پاس پہنچے ان کا دم واپسیں تھا،اپنی تجہیز وتکفین کے متعلق ضروری ہدایات دے کرواصل بحق ہوئے، حضرت عبد اللہ ؓ نے حضرت ابوذر کی وصیت کے مطابق ان کی تجہیز وتکفین کرکے نمازِ جنازہ پڑھاکر سپردِ خاک کیا۔ حضرت عبد اللہ ؓ نے مکہ پہنچ کر امیرالمومنین کو حضرت ابوذر ؓ کی وفات کی اطلاع دی اورعمرہ سے فارغ ہوکر مدینہ پہنچے کہ زندگی کے بقیہ ایام عزلت نشینی و عبادت الہی میں بسر ہوں۔
علالت
32 ھ میں جب کہ حضرت عبد اللہ ؓ کا سن مبارک ساٹھ برس سے متجاوز ہوچکا تھا ایک روز ایک شخص نے حاضر خدمت ہوکر عرض کیا،خدا مجھے آپ کی آخری زیارت سے محروم نہ رکھے، میں نے گذشتہ شب کو خواب میں دیکھا کہ حضرت رسولِ خدا ﷺ ایک بلند منبر پر تشریف فرما ہیں اورآپ سامنے حاضر ہیں،اسی حالت میں ارشاد ہوتا ہے، ابن مسعود ؓ! میرے بعد تمہیں بہت تکلیف پہنچائی گئی،آؤ میرے پاس چلے آؤ ،فرمایا خدا کی قسم تم نے یہ خواب دیکھا ہے؟ بولا، ہاں،فرمایا تم میرے جنازہ میں شریک ہو کر مدینہ سے کہیں جاؤ گے۔
یہ خواب درحقیقت واقعہ ہوکر پیش آیا، چند ہی دنوں کے بعد اس طرح بیمار ہوئے کہ لوگوں کو ان کی زندگی سے مایوسی ہو گئی،امیر المومنین حضرت عثمان ؓ سے چونکہ ایک گونہ شکررنجی تھی اورانہوں نے دو برس سے ان کا مقررہ وظیفہ مطلقاً بند کر دیا تھا،اس لیے وہ اِس آخری لمحہ حیات میں عفو خواہی وعیادت کے لیے تشریف لائے اوراس طرح گفتگو شروع کی۔ حضرت عثمان ؓ : آپ کو کس مرض کی شکایت ہے؟ حضرت عبد اللہ ؓ : اپنے گناہوں کی۔ حضرت عثمان ؓ : آپ کیا چاہتے ہیں ؟ حضرت عبد اللہ ؓ :خداکی رحمت۔ حضرت عثمان ؓ : آپ کے لیے طبیب بلاؤں ؟ حضرت عبد اللہ ؓ : مجھے طبیب ہی نے بیمار ڈالا۔ حضرت عثمان ؓ :آپ کا وظیفہ جاری کردوں؟ حضرت عبد اللہ ؓ : مجھے اس کی ضرورت نہیں۔ حضرت عثمان ؓ : آپ کی صاحبزادیوں کے کام آئے گا۔ حضرت عبد اللہ : کیا آپ کو میری لڑکیوں کے محتاج ودست نگر ہوجانے کا خوف ہے؟ میں نے انہیں حکم دیا ہے کہ ہر رات سورۂ واقعہ پڑھ لیا کریں؛ کیونکہ رسولِ خدا ﷺ نےفرمایا ہے کہ جو ہر رات کو سورۂ واقعہ پڑھے گا وہ کبھی فاقہ مست نہ ہوگا۔
وفات
حضرت عبد اللہ ؓ کو جب سفر آخرت کا یقین ہو گیا تو انہوں نے حضرت زبیر ؓ اوران کے صاحبزادہ حضرت عبد اللہ بن زبیر ؓ کو بلا کر اپنے مال واسباب اوراولاد نیز خود اپنی تجہیز وتکفین کے متعلق مختلف وصیتیں فرمائیں اورساٹھ برس سے کچھ زیادہ عمر پاکر 32ھ میں داعیِ اجل کو لبیک کہا، مستند وصحیح روایت کے مطابق امیر المومنین حضرت عثمان ؓ نے جنازے کی نماز پڑھائی اورحضرت عثمان بن مظعون ؓ کے پہلو میں سپرد خاک کیا۔ انا للہ وانا الیہ راجعون۔
علم وفضل
حضرت عبد اللہ بن مسعود ؓ ان صحابہ کرام میں ہیں جو اپنے علم وفضل کے لحاظ سے تمام دنیائے اسلام کے امام تسلیم کیے گئے ہیں ،تم نے پہلے پڑھا ہے کہ وہ ایام جاہلیت میں عقبہ بن معیط کی بکریاں چراتے تھے،لیکن خدا کی قدرت معلم ربانی کی نگاہ انتخاب نے گلہ بانی کی درسگاہ سے نکال کر اپنے حلقہ تلمذ میں داخل کر لیا اور علم وفضل کے آسمان پر مہر منیر بناکر چمکایا۔
علم کا شوق
حضرت عبد اللہ ؓ ابتداءہی سے علم کے شائق تھے،قبولِ اسلام کے ساتھ ہی انہوں نے عرض کیا یارسول اللہ ﷺ ! مجھے تعلیم دیجئے بشارت ملی انک غلام معلم تم تعلیم یافتہ لڑکےہو۔ اس شوق کا یہ اثر تھا کہ شب وروز سرچشمہ علم سے مستفیض ہوتے،خلوت، جلوت،سفر،حضر،غرض ہر موقع پر ساقیِ معرفت کی خدمت میں حاضر رہتے تھے، لیکن طلب صادق کی پیاس نہ بجھتی؛ یہاں تک کہ آپ جب داخل حرم نہ ہوتے تو اپنی والدہ حضرت ام عبدؓ کو بھیجتے کہ وہ خانگی زندگی کے معلومات بہم پہنچائیں۔
رسالت مآب ﷺ کی خدمت وصحبت کا اثر
حضرت ابوموسیٰ اشعری ؓ فرماتے ہیں کہ ہم یمن سے آئے اورکچھ دنوں تک مدینہ میں رہے، ہم نے عبد اللہ بن مسعود ؓ کو رسول اللہ ﷺ کے پاس اس کثرت سے آتے جاتے دیکھا کہ ہم ان کو عرصہ تک خاندان رسالت کا ایک رکن گمان کرتے رہے، غرض اس خدمت گزاری اورہر وقت کی حاضر باشی نے ان کو قدرۃسب سے زیادہ خرمن کمال کی خوشہ چینی کا موقع دیا۔
قرآن
قرآن کریم جو اصل اصول اسلام ہے،حضرت عبد اللہ بن مسعود ؓ اس کے سب سے بڑے عالم تھے،فرماتے ہیں کہ سترسورتیں میں نے خاص مہبط وحی والہام ﷺ کے دہن مبارک سے سن کریاد کی تھیں، ان کا دعویٰ تھا کہ قرآن مجید میں کوئی آیت ایسی نہیں جن کی نسبت میں یہ نہ جانتا ہوں کہ کب کہاں اورکس بارہ میں اتری ہے وہ فرمایا کرتے تھے کہ اگر کوئی شخص قرآن مجید کا مجھ سے زیادہ عالم ہوتا تو میں اس کے پاس سفر کرکے جاتا، ایک دفعہ انہوں نے مجمع عام میں دعویٰ کیا کہ تمام صحابہ جانتے ہیں کہ میں قرآن کا سب سے زیادہ عالم ہوں، گو سب سے بہتر نہیں ہوں، شقیق اس جلسہ میں موجود تھے وہ کہتے ہیں کہ اس واقعہ کے بعد میں اکثر صحابہ ؓ کے حلقوں میں شریک ہوا،مگر کسی کو عبد اللہ بن مسعود ؓ کے دعویٰ کا منکر نہیں پایا۔ ابوالاحوص فرماتے ہیں کہ ایک روز ہم اورعبداللہ بن مسعود ؓ اپنے چند احباب کے ساتھ ابو موسی اشعری ؓ کے مکان میں تھے، حضرت عبد اللہ ؓ چلنے کے قصد سے کھڑے ہوئے تو ابو مسعود ؓ نے ان کی طرف اشارہ کرکے کہا، میں نہیں جانتا کہ رسول اللہ ﷺ کے بعد ان سے زیادہ کوئی شخص قرآن کا عالم ہے، ابو موسیٰ ؓ نے کہا کیوں نہیں! یہ اس وقت بارگاہِ رسالت میں حاضر رہتے تھے جب کہ ہم لوگ غائب ہوتے تھے اوران کو ان موقعوں میں باریاب ہونے کی اجازت تھی جب کہ ہم لوگ روک دیے جاتے تھے،حضرت عبد اللہ بن عمرو ؓ فرمایا کرتے تھے کہ میں عبد اللہ بن مسعود ؓ کو اس دن سے بہت دوست رکھتا ہوں جس دن رسولِ خدا ﷺ نے فرمایا کہ ‘قرآن چارآدمیوں سے حاصل کرو’ اورسب سے پہلے ابن ام عبد ؓ کا نام لیا، حضرت عبد اللہ بن مسعودؓ نے جب وفات پائی تو حضرت ابوموسیٰ اشعری ؓ اورحضرت ابو مسعودؓ نے ایک دوسرے سے کہا، کیا عبد اللہ نے اپنے جیسا کسی کو چھوڑا دوسرے نے کہا نہیں و خلوت جلوت ہر موقع پر حاضر رہتے تھے جبکہ ہم لوگوں کے لیے یہ ممکن نہ تھا۔
حضرت عبد اللہ ؓ کے پاس عہد نبوت کا جمع کیا ہو ایک مصحف بھی تھا جس کو وہ نہایت عزیز رکھتے تھے،چنانچہ امیر المومنین حضرت عثمان ؓ نے جب مصحف صدیقی کے سوا تمام مصاحف کو تلف کردینے کا حکم دیا تو انہوں نے نہایت ناگواری کے ساتھ اس حکم کی تعمیل کی۔ چونکہ اس مصحف کے نقل و ترتیب کی خدمت حضرت زید بن ثابت ؓ نے انجام دی تھی،اس لیے وہ اکثران کی ناتجربہ کاری پر معترض ہوتے تھے،شقیق بن سلمہ بیان کرتے ہیں کہ ایک دفعہ انہوں نے خطبہ دیتے ہوئے فرمایا، ستر سے کچھ زیادہ سورتیں میں نے خاص رسولِ خدا ﷺ کی زبان سے سن کر یاد کی تھیں، حالانکہ زید بن ثابت ؓ اس وقت لڑکے تھےاور لڑکوں کے ساتھ کھیلتے پھرتے تھے، اس سے بڑھ کر ان کی قرآن دانی کی اورکیا سند ہوسکتی ہے کہ خود حضور پر نور ﷺ نے ایک موقع پر لوگوں سے فرمایا کہ قرآن چار آدمیوں سے سیکھو، عبد اللہ بن مسعود ؓ،سالم ؓ، معاذ ؓ، اورابی بن کعب ؓ۔
تفسیر
قرآن مجید کی تفسیر اورمناسب موقعوں پر برجستہ آیاتِ قرآنی کی تلاوت میں خاص مہارت رکھتے تھے،ایک دفعہ یہ حدیث زیر بحث تھی کہ جو شخص جھوٹی قسم کھا کر کسی مسلمان کا مال مارے گا قیامت کے روز خدا اس پر نہایت غضبناک ہوگا، حضرت عبد اللہ ؓ نے اس حدیث کی تصدیق میں برجستہ یہ آیت تلاوت فرمائی۔ إِنَّ الَّذِينَ يَشْتَرُونَ بِعَهْدِ اللَّهِ وَأَيْمَانِهِمْ ثَمَنًا قَلِيلًا أُولَئِكَ لَا خَلَاقَ لَهُمْ فِي الْآخِرَةِ بے شک وہ لوگ جو خدا کے عہد اور اپنی قسموں کے معاوضہ میں نفع قلیل حاصل کرتے ہیں ان کے لیے آخرت میں کوئی حصہ نہ ہوگا۔ اسی طرح ایک دفعہ اپنے حلقہ درس میں بیان فرما رہے تھے کہ ایک روز رسول خدا ﷺ سے سوال کیا گیا کہ سب سے بڑا گناہ کیا ہے، ارشاد ہوا کہ شرک،پھر قتلِ اولاد پھرآپ نے ہمسایہ کی بیوی سے زنا کرنا، اس حدیث کو بیان کرکے انہوں نے برجستہ اس آیت سے اس کی تصدیق فرمادی: وَالَّذِينَ لَا يَدْعُونَ مَعَ اللَّهِ إِلَهًا آخَرَ وَلَا يَقْتُلُونَ النَّفْسَ الَّتِي حَرَّمَ اللَّهُ إِلَّا بِالْحَقِّ وَلَا يَزْنُونَ وَمَنْ يَفْعَلْ ذَلِكَ يَلْقَ أَثَامًا جولوگ خداکے ساتھ کسی دوسرے کو نہیں پکارتے اورناحق جان نہیں مارتے کہ اللہ نے اس کو حرام کررکھا ہے اورنہ زنا کے مرتکب ہوتے ہیں اورجو شخص ایسا کریگا وہ ان گناہوں کا خمیازہ اٹھائے گا۔ حضرت عبد اللہ بن مسعود ؓ کی تفسیر یں حدیث وتفسیر کی کتابوں میں بکثرت منقول ہیں،اگر ان کو جمع کیا جائے تو ایک مستقل کتاب تیار ہوسکتی ہے۔
تفسیر بالرائے سے احتراز
محض اپنی رائے وقیاس سے آیات قرآنی کی تشریح و تفسیر کرنا علمائے امت کے نزدیک بالاتفاق ناجائز ہے،حضرت عبد اللہ اگر کسی کو ایسا کرتے دیکھتے تو نہایت برہم ہوتے،ایک مرتبہ کسی نے آکر کہا کہ ایک شخص مسجد میں،‘ يَوْمَ تَأْتِي السَّمَاءُ بِدُخَانٍ مُبِينٍ ’ کی تفسیر محض اپنی رائے سے کررہا ہے،وہ کہتا ہے کہ"قیامت کے روز اس قدر دھواں ہوگا کہ لوگ اس میں سانس لے کر زکام یا اسی قسم کی ایک بیماری میں مبتلا ہوجائیں گے، بولے دانشمندی یہ ہے کہ اگر انسان کسی امر سے واقف ہوتو بیان کرے اوراگر ناواقف ہو تو اللہ اعلم کہہ کر خاموش ہوجائے،یہ آیت اس وقت نازل ہوئی تھی جب کہ قریش کی نافرمانی اورآنحضرت صلی اللہ علیہ وسلم کی بددعا کے باعث تمام عرب قحط کی مصیبت میں مبتلا تھا، لوگ جب آسمان کی طرف نظر اٹھا کر دیکھتے تھے توبھوک کی شدت اورضعف و ناتوانی کے باعث زمین سے آسمان تک دھواں ہی دھواں نظر آتا تھا، خدائے پاک نے اس موقع پر کفار کو متنبہ کیا کہ اس سے بھی ایک زیادہ ہولناک اورسخت انتقام کادن آنے والا ہے، اوروہ جنگ بدر کا دن ہے۔
روایت میں خوف واحتیاط
حضرت عبد اللہ بن مسعود ؓ کو بارگاہِ نبوت میں جو مخصوص تقرب حاصل تھا اس کے لحاظ سے نہایت،وسیع معلومات رکھتے تھے،لیکن روایت میں وہ حد درجہ محتاط تھے ابو عمرشیبانی کہتے ہیں کہ میں ابن مسعو ؓ کی صحبت میں کامل ایک سال رہا، لیکن بہت کم قال رسول اللہ کا لفظ ان کی زبان سے سنا،ایک مرتبہ انہوں نے ایک حدیث بیان کی تو تمام جسم میں رعشہ آگیا اور کہنے لگے، آپﷺ نے اسی طرح فرمایا تھا یا اس کے قریب قریب یا اسی کے مشابہ۔ عمروبن میمون فرماتے ہیں کہ تقریباً ایک سال تک عبد اللہ بن مسعود ؓ کی خدمت میں میری آمدورفت رہی،لیکن میں نے کبھی ان کو رسول اللہ ﷺ کے انتساب سے کچھ بیان کرتے ہوئے نہیں سنا، ایک مرتبہ حدیث بیان کرتے ہوئے اتفاقا ًان کی زبان سے قال رسول اللہ کا فقرہ نکل گیا، تو دیکھا کہ ان کا تمام بدن تھرااٹھا اورخوف وہراس سے عرق عرق ہو گئے۔
تلامذہ کو احتیاط کی ہدایت
شاگردوں کوبھی عموماً روایت حدیث میں احتیاط کی ہدایت کیا کرتے اورفرماتے کہ جب تم کوئی حدیث بیان کرو تو اس خیال کو پیش نظر رکھو کہ رسولِ خدا ﷺ سب سے زیادہ مقدس پرہیز گار اورہدایت یاب تھے۔
کثرت روایات کی وجہ
لیکن ان واقعات سے یہ قیاس نہ کرنا چاہیے کہ وہ مطلقاً حدیثیں روایت نہیں کرتے تھے، کیونکہ معلم دین ہونے کی حیثیت سے حضرت خیر الانام ﷺ کی تعلیمات وارشادات کا پھیلانا ان کے فرائض منصبی میں داخل تھا، یہی وجہ ہے کہ خوف واحتیاط کے باوجود صحاح و مسانید میں ان سے بکثرت روایات منقول ہیں،چنانچہ آپ کے جملہ مرویات کی تعداد 848 ہے ان میں سے 64 بخاری اورمسلم دونوں میں ہیں ان کے علاوہ 21 بخاری میں ہیں اور 35 مسلم میں ہیں۔
مذاکرۂ حدیث کا شوق
بسا اوقات وہ مذاکرۂ حدیث کے شوق میں تلامذہ واحباب کے گھر پر تشریف لے جاتے اوردیر تک عہدِ نبوت کا ذکر مذکور رہتا،وابصہ اسدی فرماتے ہیں کہ میں کوفہ میں دوپہر کے وقت اپنے گھر میں تھا کہ یکایک دروازہ سے السلام علیکم کی آواز بلند ہوئی میں نے جواب دیا باہر نکل کر دیکھا،تو عبد اللہ بن مسعودؓ تھے، میں نے کہا ابوعبدالرحمن! یہ ملاقات کا کون سا وقت ہے؟ بولے آج بعد مشاغل ایسے پیش آگئے کہ دن چڑھ گیا اوراب فرصت ملی تو یہ خیال آیا کہ کسی سے باتیں کرکے عہد مقدس کی یاد تازہ کرلوں، غرض وہ بیٹھ کر حدیثیں بیان فرمانے لگے، اوردیر تک پر لطف صحبت رہی۔
آداب روایت
حضرت عبد اللہ ؓحدیث روایت کرتے وقت نہایت مؤدب متین اور سنجیدہ بن جاتے تھے اوراس طرح نقشہ کھینچ دیتےتھے کہ گویا سامع خود حضرت رسول مقبول ﷺ کی زبان فیض ترجمان سے سن رہا ہے،ایک مرتبہ انہوں نے ایک طولانی حدیث بیان فرمائی جس میں قیامت، جنت اورمومنین وسبحان رب العزت کے سوال وجواب کا تذکرہ تھا، حدیث ختم کرکے متبسم ہوئے اور فرمایا ،تم پوچھتے نہیں کہ میں کیوں ہنستاہوں؟لوگوں نے کہا آپ کیوں ہنستے ہیں؟ اس لیے کہ اس موقع پر رسول اللہ ﷺ نے اسی طرح تبسم فرمایا تھا۔
فقہ
حضرت عبد اللہ بن مسعود ؓ ان فاضل صحابہ ؓ میں ہیں جو فقہ کے موسس اوربانی سمجھے جاتے ہیں،خصوصاً فقہ حنفی کی عمارت تمام تر حضرت عبد اللہ بن مسعود ؓ ہی کے سنگِ اساس پر تعمیر ہوئی۔ پہلے گذر چکا ہے کہ حضرت عبد اللہ ؓ کوفہ کے قاضی مقرر ہوئے تو اس کے ساتھ تعلیم دین کی خدمت بھی سپرد ہوئی تھی، اس بنا پر ان کو قدرۃ ایک حلقہ درس قائم کرنا پڑا اور عام مسلمانوں میں مسائل فقہ اوراپنے اجتہادات کی ترویج واشاعت کا نہایت کافی موقع ہاتھ آیا،اس طرح تمام خطہ عراق فقہ میں حضرت عبد اللہ بن مسعود کا پیرو ہو گیا اوران کی درس گاہ سے بڑے بڑے اہل کمال سند فضیلت لے کرنکلے۔ حضرت عبد اللہ بن مسعود ؓ کے مخصوص تلامذہ میں سے علقمہ اوراسود نے فقہ میں خاص شہرت حاصل کی، پھر ان کے بعد ابراہیم نخعی نے کوفہ کی فقہ کو بہت کچھ وسعت دی،یہاں تک کہ ان کو فقیہ العراق کا لقب ملا۔
اجماع
اجماع کو عملی حیثیت سے رواج دینا گو حضرت ابوبکر ؓ وحضرت عمرفاروق ؓ کا خاص طغرائے امتیاز ہے،تاہم اصولی حیثیت سے پہلے حضرت عبد اللہ بن مسعود ؓ نے اس کو مستحسن قراردیا اورفرمایا: مارای المسلمون حسنا فھو عند اللہ حسن وماراواسیئا فھوعنداللہ سئی جس چیز کو تمام مسلمان بہتر سمجھ لیں وہ خدا کے نزدیک بھی بہتر ہے اورجس کو براسمجھ لیں وہ خدا کے نزدیک بھی برا ہے۔ اوریہی درحقیقت اجماع کی اصلی روح ہے
قیاس
اصولِ فقہ کا چوتھا رکن قیاس ہے، جو درحقیقت قرآن پاک،حدیث نبوی اوراجماع ہی کی ایک شاخ ہے،لیکن توسیع فقہ اورنئے نئے مسائل کی گتھیوں کی سلجھانے کے لحاظ سے وہ خاص اہمیت رکھتا ہے،یہ ظاہر ہے کہ قرآن مجید اوراحادیث میں تمام جزئیات مذکور نہیں اور نہ اس قدر احاطہ ممکن تھا،اس لیے علت مشترکہ نکال کر ان جزئیات غیر منصوصہ کو احکام منصوصہ پر قیاس کرنا فقیہ یا مجتہد کا سب سے اہم فرض ہے اوردرحقیقت یہی وہ موقع ہے جہاں اس کی قوتِ اجتہاد تفریع مسائل واستنباط احکام کا امتحان ہوتا ہے۔ حضرت عبد اللہ بن مسعود ؓ عملاً قیاس شرعی سے کام لے کر آیندہ نسلوں کے لیے ایک وسیع شاہراہ قائم کردی اورضمناً بہت سے ایسے قاعدے مقرر کردئے جو آج ہمارے علم اصولِ فقہ کی بنیاد ہیں،ہم یہاں ان کے چند قیاسی مسائل نقل کرتے ہیں جن سے ان کی قوت استنباط کا اندازہ ہوگا۔ حج یا عمرہ کا ایک مسئلہ یہ ہے کہ اگر کوئی احرام باندھ لے اوردشمن کے سدِ راہ ہو جانے سے حج یا عمرہ کے ارکان کو پورا نہ کرسکے تو وہ صرف قربانی کا جانور بھیج کر احرام کھول دے اورآیندہ جب کبھی موقع میسر آئے اپنے ارادہ کو پورا کرے جیسا کہ خود آنحضرت ﷺ نے صلح حدیبیہ کے موقع پر کیا تھا،لیکن حضرت عبد اللہ بن مسعود ؓ مجبوری کو علتِ مشترکہ قرار دے کر مریض یادوسرے مجبوراشخاص کے لیے بھی یہی حکم جاری فرماتے ہیں،چنانچہ ایک شخص نے ان سے پوچھا کہ میں عمرہ کے لیے احرام باندھ چکا تھا کہ اتفاقا ًسانپ نے کاٹ کھایا اوراب جانے کی طاقت نہیں رہی، بولے تم صرف قربانی بھیج کر احرام کھول دو اورجب ممکن ہو عمرہ ادا کرو۔ اس قیاس سے ضمناً دونہایت اہم اصول منضبط ہوتے ہیں، (ا) اشتراک علت اشتراکِ حکم کا باعث ہے۔(2) سبب کا خاص ہونا حکم کی تعمیم پر کچھ اثر نہیں ڈالتا۔ علم فرائض کا ایک قاعدہ یہ ہے کہ میت سے جس کو زیادہ قرابت ہوگی، اس کو وراثت میں ترجیح دے جائے گی، مثلاً حقیقی بھائی کو اخیافی یا علاتی بھائی پر صرف اس لیے ترجیح ہے کہ اول الذکر کو ماں اورباپ دونوں کی طرف سے قرابت ہے،برخلاف اس کے دونوں مؤخر الذکر میں صرف ایک ہی حیثیت پائی جاتی ہے،حضرت عبد اللہ بن مسعود ؓ اس اصول کو دوسرے قرابت داروں میں بھی پیش نظر رکھتے ہیں، مثلاً ایک میت نے زید اوربکر دوچچازاد بھائی چھوڑے اورزید اس رشتہ کے علاوہ میت کا اخیافی بھائی بھی ہے، حضرت عبد اللہ بن مسعود ؓ اس صورت میں ازدیاد قربت کی علت مرحجہ نکال کر زید کو بکر پر ترجیح دیتے ہیں، لیکن جمہور علمائے اہل سنت عصبہ ہونے کی حیثیت سے ان دونوں میں کوئی تفریق نہیں کرتے ۔
اجتہاد
مذکورہ بالاقیاسی مسائل کے علاوہ فقہ اسلامی کی بہت سی پیچیدہ گتھیاں صرف حضرت عبد اللہ بن مسعود ؓ کے ناخن اجتہاد سے حل ہوئیں ،آپ استنباط احکام وتفریع مسائل پر غیر معمولی قدرت رکھتے تھے،اورنصوص شرعیہ میں ناسخ و منسوخ،موقت وموبٔد کی تضریق کرکے صحیح استنباطِ حکم راہ پیدا کر لیتے تھے،مثلا ایک دفعہ استفتاء آیا کہ ایک حاملہ عورت کے لیے جس کا شوہر مرگیاہو، عدت کیا ہے؟ چونکہ قرآن مجید میں عدت کے متعلق مختلف احکام ہیں،سورۂ بقرہ میں عام حکم ی ہے۔ وَالَّذِينَ يُتَوَفَّوْنَ مِنْكُمْ وَيَذَرُونَ أَزْوَاجًا يَتَرَبَّصْنَ بِأَنْفُسِهِنَّ أَرْبَعَةَ أَشْهُرٍ وَعَشْرًا تم میں سے جولوگ مرجائیں اوربیویاں چھوڑیں تو وہ(عورتیں) اپنے آپ کو چار مہینے دس دن تک روکے رکھیں۔ اورسورۂ نساء میں خاص حاملہ عورتوں کے لیے جن کے شوہر مرگئے ہوں یہ حکم ہے۔ وَأُولَاتُ الْأَحْمَالِ أَجَلُهُنَّ أَنْ يَضَعْنَ حَمْلَهُنَّ اورجو عورتیں حاملہ ہوں ان کی مدت یہ ہے کہ اپنا حمل وضع کریں اس بنا پر حضرت علی ؓ کا خیال تھا جس میں زیادہ مدت صرف ہو وہی زمانہ عدت قرار دیاجائے،تاکہ دونوں آیتوں کا توافق پیدا ہوجائے ،لیکن حضرت عبد اللہ بن مسعود ؓ نے حاملہ عورت کے حق میں سورۂ بقرہ کی آیت کو سورۂ نساء کی آیت سے منسوخ قرار دے کر وضع حمل عدت قراردی اورفرمایا کہ میں اس کے لیے مباہلہ کرسکتا ہوں کہ سورۂ بقرہ، سورۂ نساء کے بعد نازل ہوئی ہے۔ یہ مسئلہ کہ جہری نمازوں میں مقتدی کو سورۂ فاتحہ پڑھنا چاہیے یا نہیں؟ آج تک احناف اوردیگر فرقِ اسلامیہ کے درمیان ایک معرکہ آرا مبحث ہے اوراس کا کسی طرح فیصلہ ہی نہیں ہونے پاتا، حضرت عبد اللہ ؓ کے زمانہ میں یہ بحث پیدا ہوچکی تھی، چنانچہ ایک شخص نے بطریق اسفتاءاس مسئلہ کو ان کے سامنے پیش کیا انہوں نے جواب دیا۔ انصت فان فی الصلوۃ شغلا سیکفیک ذاک الامام خاموش رہو کیونکہ نماز میں توجہ قائم نہیں رہتی امام کا پڑھنا تمہارے لیے کافی ہے۔ اس جواب میں درحقیقت حسب ذیل تین دلیلوں کی طرف اشارہ ہے جو آج بھی احناف کے لیے مخالفین کے مقابلہ میں بمنزلہ سپر ہے (1)وَإِذَا قُرِئَ الْقُرْآنُ فَاسْتَمِعُوا لَهُ وَأَنْصِتُوا۔ جب قرآن پڑھا جائے تو اس کو سنو اورخوموش رہو۔ (2)مقتدی کی قرأت سے نماز میں توجہ قلب باقی نہیں رہتی۔ (3)آنحضرت ﷺ کا فرمان ہے" من کان لہ امام فقرأۃ الامام قراۃ لہ " یعنی جو امام کے پیچھے ہو اس کے لیے امام کی قرأت کافی ہے۔ ایک مرتبہ حضرت ابوموسٰی اشعری ؓ کے پاس فرائض کا یہ استفتاء آیا کہ ایک میت نے ورثہ میں ایک لڑکی ایک پوتی اورایک بہن چھوڑی ہے،اس کی جائداد کس طرح تقسیم ہوگی انہوں نے جواب دیا کہ لڑکی اوربہن نصف کی مستحق ہیں اورپوتی محروم الارث ہے ،ابوموسیٰ ؓ کے جواب کے ساتھ یہی استفتاء حضرت عبد اللہ بن مسعود ؓ کی خدمت میں آیا، انہوں نے فرمایااگر میں رسول خدا ﷺ کے فرمان پر ابوموسیٰ کے قول کو ترجیح دوں تو میں گمراہ ہوں گا، بیشک لڑکی نصف پائے گی،لیکن دوثلث پورا کرنے کے لیے ایک سدس پوتی کو بھی ملے گا اورجو باقی رہے گا وہ بہن کا حصہ ہے، یہ جواب حضرت ابوموسیٰ ؓ کو معلوم ہوا تو فرمایا جب تک یہ بڑا عالم ہم میں موجود ہے اس وقت تک ہم سے پوچھنے کی ضرورت نہیں، چنانچہ آج یہی فتویٰ تمام مسلمانوں کا معمول بہ ہے۔
معاصرین فضل وکمال کے معترف تھے
حضرت عبد اللہ بن مسعود ؓ کے تبحر علمی و ملکۂ اجتہاد کے تمام صحابہ کرام ؓ معترف تھے، حضرت عمرؓ جب ان کو دیکھتے تو چہرہ بشاش ہو جاتا اورفرماتے: كنيف ملىء علما ایک ظرف ہے جو علم سے بھرا ہوا ہے۔ ایک مرتبہ حضرت علی ؓ سے چند کوفیوں نے ان کے تقویٰ ،حسنِ خلق اورتبحرعلمی کی بیحد تعریف کی ،انہوں نے پوچھا کیا تم سچے دل سے کہتے ہو؟ بولے ہاں، فرمایا: تم لوگوں نے عبد اللہ بن مسعود ؓ کی جو کچھ تعریف کی ہے میں ان کو اس سے بھی بہتر خیال کرتا ہوں۔
نا معلوم مسائل میں رائے زنی سے احتراز
ایک طرف توان کی قوتِ اجتہاد وجلالت شان کا یہ حال تھا ،لیکن دوسری طرف حزم واحتیاط کا یہ عالم تھا کہ نامعلوم مسائل میں کبھی رائے زنی سے کام نہ لیتے اوراپنے شاگردوں کو ہمیشہ ہدایت فرمایا کرتے جس چیز کو تم نہ جانتے ہو اس کی نسبت یہ نہ کہا کرو کہ میری رائے یہ ہے یا میرا خیال یہ ہے بلکہ صاف کہدیا کرو کہ میں نہیں جانتا۔ مسروق جوان کے خاص تلامذہ میں ہیں بیان کرتے ہیں کہ عبد اللہ بن مسعود ؓ اکثر حسرت وافسوس کے ساتھ فرمایا کرتے تھے کہ عنقریب ایک ایسا زمانہ آنے والا ہےجبکہ علما باقی نہ رہیں گے اورلوگ ایسے جاہلوں کو سردار بنالیں گے جو تمام امور کو محض اپنی عقل ورائے سے قیاس کریں گے۔ ایک مرتبہ ان کے پاس یہ استفتاء آیا کہ ایک عورت کا نکاح ہوا لیکن اس میں مہر کا کوئی تذکرہ نہیں کیا گیا، یہاں تک کہ اس کے شوہر کا انتقال ہو گیا، اس کے لیے کیا حکم ہے وہ مہر دوراثت کی مستحق ہے یا نہیں؟ چونکہ ان کو اس کے متعلق کوئی واقفیت نہ تھی اس لیے لوگوں کے ضد اوراصرار کے باوجود تقریباً ایک مہینہ تک خاموش رہے،لیکن جب زیادہ مجبور کیے گئے تو بولے میرا فیصلہ یہ ہے کہ وہ مہر مثل اور وراثت کی مستحق ہے اوراس کو عدت میں بیٹھنا چاہیے، پھر فرمایا، اگر یہ صحیح ہے، تو خدا کی طرف سے ہے اوراگر غلط ہے تو میری طرف سے اورشیطان کی طرف سے ہے خدا اوراس کا رسول ﷺ اس سے بری ہے، اس وقت حاضرین میں دو صحابی حضرت جراح ؓ اورحضرت ابوسنان ؓ موجود تھے، انہوں نے اٹھ کر کہا ہم گواہی دیتے ہیں کہ رسول اللہ ﷺ نے بروع بنت واشق کے حق میں بھی یہی فیصلہ فرمایا تھا، اس توافق سے حضرت عبد اللہ بن مسعود ؓ کو غیر معمولی مسرت حاصل ہوئی۔
فتوی سے رجوع کرنا
اگر وہ کبھی کوئی فتویٰ دیتے اور بعد کو اس کے خلاف ثابت ہو جاتا تو فوراً اس سے رجوع کرلیتے، ایک مرتبہ کوفہ میں ایک شخص نے ان سے پوچھا کہ اگر کسی نے اپنی بیوی کو ہاتھ نہ لگایا ہو تو اس کے بعد اس کی ماں سے نکاح کرسکتا ہے؟ حضرت عبد اللہ ؓ نے جوازکا فتویٰ دیا، لیکن جب مدینہ آئے اورلوگوں سے دریافت کیا تو معلوم ہوا کہ ربیبہ لڑکیوں کے سوا اورتمام صورتوں میں ناجائز ہے،چنانچہ انہوں نے کوفہ واپس آکر براہ راست مستقنی سے ملاقات کی اوراپنے فتویٰ سے رجوع کرکے فسخ نکاح کا حکم دیا۔
معاصرین سے استفادہ
نا معلوم مسائل میں ان کو اپنے اہل علم معاصرین سے استفادہ کرنے میں عارنہ تھا،ایک مرتبہ انہوں نے اپنی بیوی سے ایک لونڈی خرید ی اورشرط یہ قرار پائی کہ اگر وہ فروخت کی جائے تو اس کی قیمت ان کی بیوی کو ملے گی،چونکہ ان کو خود اس بیع کی تکمیل میں شک تھا، اس لیے انہوں نے حضرت عمرؓ سے فتویٰ پوچھا انہوں نے جواب دیا کہ بیع مشروط سے ملکیت حاصل نہیں ہوتی تم اس کے قریب نہ جاؤ۔ امام محمد نےکتاب الآثار میں روایت کیا ہے کہ صحابہ کرام میں سے چھ شخص مجتہد تسلیم کیے جاتے تھے اور وہ باہم مسائل فقیہ میں بحث ومذاکرہ کرتے رہتے تھے، علی ؓ، ابی بن کعب ؓ، اورحضرت ابوموسیٰ اشعری ؓ ایک ساتھ اورعمر ؓ،زید بن ثابت ؓ اور عبد اللہ بن مسعود ؓ ایک ساتھ امام شعبی کا بیان ہے کہ عمرؓ ،زید اورعبداللہ بن مسعود ؓ باہم ایک دوسرے سے استفادہ کرتے تھے اوراسی وجہ سے ان کے مسائل باہم ملتے جلتے ہیں۔
احترامِ خلافت
منصب خلافت کانہایت ادب واحترام ملحوظ رکھتے تھے اورکبھی خلیفہ وقت کا کوئی حکم یا فعل سنتِ ماضیہ کے خلاف نظر آتا تو عملا اس کی مخالفت نہ فرماتے تھے کہ اس سے امتِ مرحومہ میں تفریق وانتشارکا اندیشہ تھا،ایک سال حج کے موقع پر حضرت عثمان ؓ نے منیٰ میں دو کی بجائے چار رکعتیں ادا کیں، حضرت عبد اللہ ؓ کو خبر ملی تو متاسف ہو کر بولے اناللہ واناالیہ راجعون میں نے رسول اللہ ﷺ کے ساتھ دو رکعتیں پڑھیں، ابوبکر ؓ وعمرؓ کے عہد میں بھی دوہی رکعتیں تھیں، اب یہ کیا انقلاب ہے؟ لیکن عملاً انہوں نے چار ہی رکعتیں پڑھیں، لوگوں نے اس پر تعجب ظاہر کیا تو بولے کہ خلافت کا احترام ضروری ہے۔
قوتِ تقریر اوروعظ وپند
تقریروخطابت میں خاص مہارت رکھتے تھے،ایجازواختصار کے ساتھ تاثیر ان کی تقریر اوروعظ کی ممتاز صفت تھی، ایک مرتبہ رسول اللہ ﷺ نے ایک مختصر تقریر فرمائی ،پھر حضرت ابوبکر ؓ کو اور ان کے بعد حضرت عمرؓ کو تقریر کا حکم دیا، ان دونوں نے باری باری اختصار کے ساتھ اپنا بیان ختم کیا، توحضرت عبد اللہ بن مسعود ؓ کو حکم ہوا،انہوں نے کھڑے ہوکر حمدو نعت کے بعد کہا۔ ایھا الناس ان اللہ ربنا وان الاسلام دیننا وان ھذانبینا (واومابیدہ الی النبی ﷺ ) رضینا مارضی اللہ لناورسولہ، السلام علیکم صاحبو! بے شک خدا ہمارا مالک ہے، اسلام ہمارا مذہب ہے اوریہ(ہاتھ سے آنحضرت ﷺ کی طرف اشارہ کرکے) ہمارے نبی ﷺ ہیں،خدا اوراس کے رسول نے جو کچھ ہمارے لیے پسند کیا ہے ہم نے بھی اس کو پسند کیا، السلام علیکم آنحضرت ﷺ نے اس مختصر تقریر کی نہایت تعریف کی اورفرمایا، ابن ام عبد نے سچ کہا۔ حضرت عبد اللہ بن مسعود اپنے مواعظ حسنہ میں عموماً توحید، نماز باجماعت اورخوف خدا کی تلقین فرماتے اورتمثیلات سے ذہن نشین کراتے تھے ،مثلاً ایک وعظ میں انہوں نے فرمایا کہ ایک شخص نے جس کے نامۂ اعمال میں توحید کے سوا اورکوئی نیکی نہ تھی، مرنے کے وقت وصیت کی کہ میری لاش کو جلا کر اورچکی میں پیس کر سمندر میں ڈال دینا،لوگوں نے اس کی وصیت پوری کی،خدانے اس کی روح سے سوال کیا تو نے اپنی لاش کے ساتھ ایسا کیوں کیا؟ بولا خدایا تیرے خوف اورڈر سے، اس گزارش پر دریائے رحمت جوش میں آیا اوروہ بخشدیا گیا، اس تمثیل سے درحقیقت یہ سمجھانا تھا کہ خشیت باری تمام اعمالِ حسنہ کی روح ہے۔
مذہبی زندگی
عبیداللہ بن عبد اللہ کا بیان ہے کہ رات کے وقت جب کہ تمام دنیا محو راحت ہوتی تھی، حضرت عبد اللہ بن مسعود ؓ بیٹھ کر صبح تک آہستہ آہستہ قرآن کی تلاوت فرماتے تھے، رمضان المبارک کے آخری عشرہ کی تمام طاق راتیں شب قدر کی تلاش میں بسر ہوتی تھیں، ابوعقرب کہتے ہیں کہ میں رمضان میں ایک روز علی الصبح ان کی خدمت میں حاضر ہوا دیکھا کہ مکان کی چھت پر بیٹھے ہوئے فرما رہے ہیں، خدا اور اس کے رسول نے سچ کہا میں نے پوچھا کہ وہ کیا ہے؟ بولے رسول اللہ صلی اللہ علیہ سلم نے فرمایا تھا کہ لیلۃ القدر رمضان کے آخری عشرہ میں ہے اوراس کی علامت یہ ہے کہ اس روز جب آفتاب طلوع ہوتا ہے تو اس میں شعاع نہیں ہوتی ؛چنانچہ آج میں نے اپنی آنکھوں سے دیکھ لیا۔ سارا گھر صبح سویرے بیدار ہوکر عبادت میں مشغول ہوجاتا تھا، خود صبح صادق سے طلوع آفتاب تک تسبیح و تہلیل میں مصروف رہتے تھے۔ ابووائل راوی ہیں کہ ایک دن ہم لوگ صبح کی نماز پڑھ کر عبد اللہ بن مسعود ؓ کے پاس گئے دروازہ پر کھڑے ہوکر سلام کیا،اندر آنے کی اجازت ملی؛ لیکن ہم لوگ تھوڑی دیر دروازے پرٹھہرے رہے کہ اتنے میں لونڈی نے آکر کہا آتے کیوں نہیں، ہم لوگ گھر میں گئے تو وہ بیٹھے ہوئے تسبیح پڑھ رہے تھے،کہا اجازت ملنے کے بعد تم لوگوں کو اندرآنے سے کس نے روکا تھا؟ ہم لوگوں نے کہا کسی نے نہیں، خیال ہوا ممکن ہے بعض اہل بیت سو رہے ہوں،کہا ابن ام عبد کی اولاد پر تم نے غفلت کا گمان کیا،اس کے بعد پھر تسبیح میں مشغول ہو گئے،جب سمجھے کہ آفتاب نکل چکا تو لونڈی سے کہا دیکھو آفتاب طلوع ہوا؟اس نے جاکر دیکھا تو ابھی طلوع نہ ہوا تھا، پھر تسبیح میں مشغول ہو گئے ،تھوڑی دیر کے بعد پھر لونڈی سے کہا دیکھو آفتاب طلوع ہوا، اس نے جاکے دیکھا تو طلوع ہوچکا تھا تو پھر یہ دعا پڑھی، اس خدا کا شکر ہے جس نے ہم کو آج کے دن معاف کر دیا، مہدی راوی کہتے ہیں کہ میرے خیال میں یہ بھی کہا تھا اورہمارے گناہوں کے بدلے میں ہم کو ہلاک نہیں کیا۔ نمازیں نہایت کثرت سے پڑھتے تھے،فرماتے ہیں کہ ایک دفعہ میں نے رسول اللہ ﷺ سے پوچھا کہ سب سے بہتر عمل خیر کیا ہے؟ ارشاد ہوا کہ نماز کا اپنے وقت پر ادا کرنا، میں نے کہا پھر کیا ہے؟ فرمایا والدین کے ساتھ نیکو کاری، میں نے کہا پھر؟ حکم ہوا، راہ خدا میں جہاد کرنا، اس کے بعد خاموش ہو گیا، ہاں اگر میں اپنا سوال آگے بڑھاتا تو آپ اس پر کچھ اوراضافہ فرماتے ، غرض اس ارشاد کے مطابق وہ فرائض ٹھیک وقت پر ادا کرتے تھے، ایک مرتبہ ولیدبن عقبہ والی کوفہ کو پہنچنے میں دیر ہو گئی،حضرت عبد اللہ نے بغیر توقف وانتظارکےنماز پڑھادی،ولید نے برہم ہوکر کہلا بھیجا، آپ نے ایسا کیوں کیا؟ کیا امیر المومنین کا کوئی حکم ہے یا اپنی ایجاد؟ انہوں نے جواب دیا کہ نہ تو امیرالمومنین کا حکم ہے اورنہ اپنی ایجاد ،البتہ خدا کو یہ نا پسند ہے کہ تم اپنے مشاغل میں مصروف رہو اور لوگ نماز میں تمہارے منتظر رہیں۔ رمضان کے علاوہ ہفتہ میں دو دن دوشنبہ اورجمعرات عموماً روزوں کے لیے مخصوص تھے ،عاشورے کا روزہ بھی پابندی کے ساتھ رکھتے تھے، باوجود اس کے عبدالرحمن ابن یزید کہتے ہیں کہ میں نے عبد اللہ بن مسعود ؓ کے سوا اور کسی فقیہ کو اس قدر کم روزے رکھتے ہوئے نہیں دیکھا، چنانچہ ایک دفعہ ان سے پوچھا گیا کہ آپ روزے کیوں نہیں رکھتے؟ بولے میں روزہ پر نماز کو ترجیح دیتا ہوں اگر روزے رکھوں گا تو ضعف کے باعث نماز نہ ہو سکے گی۔
خانگی زندگی
بیوی بچوں سے محبت رکھتے تھے، گھر میں داخل ہوتے تو باہرہی سے کھکھارتے اوربلند آواز سے کچھ بولتے، تاکہ گھر کے لوگ باخبر ہوجائیں، ان کی اہلیہ محترمہ حضرت زینب ؓ فرماتی ہیں کہ ایک روز عبد اللہ ؓ کھکھار تے ہوئے اندر آئے، اس وقت ایک بڈھی عورت مجھے تعویذ پہنا رہی تھی، میں نے ان کے ڈر سے اس کو پلنگ کے نیچے چھپادیا، عبد اللہ آکر میرے پاس بیٹھ گئے،اورگلے کی طرف دیکھ کر پوچھا،یہ دھاگہ کیسا ہے؟ میں نے کہا تعویذ ہے، انہوں نے اس کو توڑ کر پھینک دیا اورکہا عبد اللہ کا خاندان شرک سے بری ہے، رسول اللہ ﷺ سے میں نے سنا ہے کہ تعویذ اورگنڈے شرک میں داخل ہیں، میں نے کہا، آپ یہ کیا فرماتے ہیں میری آنکھیں جوش کر آتی تھیں تو میں فلاں یہودی سے تعویذ لینے جایا کرتی تھی اوراس کے تعویذ سے سکون ہوجاتا تھا ،بولے یہ سب عمل شیطانی ہے تمہارے لیے صرف رسول اللہ ﷺ کی یہ دعا کافی ہے۔ أَذْهِبْ الْبَاسَ رَبَّ النَّاسِ اشْفِ وَأَنْتَ الشَّافِي لَا شِفَاءَ إِلَّا شِفَاؤُكَ شِفَاءً لَا يُغَادِرُ سَقَمًا۔ خوف دورکراے پروردگار شفادے تو ہی شفا دینے والا ہے، تیرے سوا کوئی شفا نہیں، وہ شفا ایسی ہے جو کسی بیماری کو نہیں چھوڑتی۔ پوشاک نہایت سادہ پہنتے تھے، ہاتھ میں ایک آہنی انگوٹھی رہتی تھی، جو غالباً مہروغیرہ کے کام آتی ہوگی، غذا بھی پرتکلف نہ تھی، کھانے کے بعد عموماً نبیذ (چھوہاروں کا شربت )استعمال فرماتے تھے،ایک مرتبہ علقمہ نے ان سے کہا خدا آپ پر رحم کرے، آپ تمام امت کے مقتدا اورپیشوا ہو کر نبیذ پیتے ہیں، بولے میں نے رسول اللہ ﷺ کو نبیذ پیتے ہوئے دیکھا تھا، اگر میں آپ ﷺ کو نہ دیکھتا تو استعمال نہ کرتا۔
وظیفہ
حضرت عبد اللہ ؓ کے لیے بیت المال سے پانچ ہزار درہم کا سالانہ وظیفہ مقرر تھا جوان کی وفات سے دو برس پہلے خلیفہ ثالث کے حکم سے بند کر دیا گیا تھا،لیکن حضرت زبیر ؓ نے سفارش کرکے ان کی اولاد کے لیے جاری کرادیا، اس طرح ان کے پسماندوں کو ایک مشت دس یا پندرہ ہزار درہم مل گئے، اس کے علاوہ انہوں نے تقریبا 90 ہزار درہم نقد چھوڑے۔
حلیہ
حلیہ یہ تھا،جسم لاغر ،قدکوتاہ، رنگ گندم گوں اورسرتا کانوں تک نہایت نرم وخوبصورت زلف، حضرت عبد اللہ اس کو اس طرح سنوارتے تھے کہ ایک بال بھی بکھرنے نہیں پاتا تھا۔ ٹانگیں نہایت پتلی تھیں، حضرت عبد اللہ ہمیشہ ان کو چھپائے رکھتے تھے ایک مرتبہ وہ آنحضرت ﷺ کے لیے مسواک توڑنے کے خیال سے پیلو کے درخت پر چڑھے تو ان کی پتلی ٹانگیں دیکھ کر لوگوں کو بے اختیار ہنسی آگئی، آنحضرت ﷺ نے فرمایا، تم ان کی پتلی ٹانگوں پر ہنستے ہو ؛حالانکہ یہ قیامت کے روز میزان عدل میں کوہِ احد سے بھی زیادہ بھاری ہوں گی۔
حوالہ جات
زمرہ:594ء کی پیدائشیں زمرہ:650ء کی دہائی کی وفیات زمرہ:653ء کی وفیات زمرہ:اصحاب احد زمرہ:جنت البقیع میں مدفون شخصیات زمرہ:ساتویں صدی کی عرب شخصیات زمرہ:ساتویں صدی کے مصنفین زمرہ:صحابہ زمرہ:مکی شخصیات زمرہ:مہاجرین حبشہ زمرہ:نو مسلمین زمرہ:وزراء رسول زمرہ:اصحاب صفہ زمرہ:ساتویں صدی کے عرب مصنفین زمرہ:اصحاب بدر زمرہ:شیعہ کے محبوب صحابہ زمرہ:صحابی راویان حدیث زمرہ:ویکی ڈیٹا سے مطابقت رکھنے والی مختصر تفصیل
ماہے
ماہے جو مئیاژی کے نام سے بھی معروف ہے، کیرلا کے اضلاع کنور اور کالی کٹ کے درمیاں واقع ہے۔ یہ یونین علاقہ پونڈی چیری کا حصہ ہے۔
زمرہ:بھارت کے آباد ساحلی مقامات زمرہ:بھارت کے یونین علاقے زمرہ:پدوچیری کے اضلاع زمرہ:پونڈیچری زمرہ:جغرافیہ ضلع کنور زمرہ:ضلع ماہے کے شہر اور قصبے زمرہ:کامنز زمرہ جس کا ربط ویکی ڈیٹا پر ہے
نورس
نورس (Norris) کے لیے آپ مندرجہ ذیل صفحات سے رجوع کر سکتے ہیں۔
کینیڈا
نورس، اونٹاریو
ریاستہائے متحدہ
زمرہ:نام مقامات ضد ابہام صفحات زمرہ:Short description is different from Wikidata
متحدہ بنگال
تصغیر| [[حسین شہید سہروردی ، بنگال کے آخری وزیراعظم]] متحدہ بنگال 1947 میں تقسیم ہند کے وقت صوبہ بنگال کو ایک غیر منقسم، خودمختار ریاست میں تبدیل کرنے کی تجویز تھی۔ اس نے مذہبی بنیادوں پر بنگال کی تقسیم کو روکنے کی کوشش کی۔ مجوزہ ریاست کو آزاد ریاست بنگال کہا جانا تھا۔ ایک اعترافی سیاسی نظام وضع کیا گیا۔ اس تجویز کو ووٹ کے لیے پیش نہیں کیا گیا۔ برطانوی حکومت نے ماؤنٹ بیٹن پلان اور ریڈکلف لائن کے مطابق بنگال کو تقسیم کرنے کے لیے آگے بڑھا۔
تاریخ
27 اپریل 1947 کو، حسین شہید سہروردی ، بنگال کے وزیر اعظم اور مسلم لیگ کے رہنما، نے نئی دہلی میں ایک پریس کانفرنس سے خطاب کرتے ہوئے برطانوی حکومت کے منصوبوں کے تحت بنگال کی بڑھتی ہوئی تقسیم کے خلاف اپنی مخالفت کا خاکہ پیش کیا۔ پریس کانفرنس میں، سہروردی نے ایک "آزاد، غیر منقسم، اور خودمختار بنگال" بنانے کے لیے مذہبی اختلافات کو ایک طرف رکھنے کی پرجوش درخواست کی۔ "آئیے ایک لمحے کے لیے رک کر غور کریں کہ اگر بنگال متحد رہا تو کیا ہو سکتا ہے۔ یہ ایک عظیم ملک ہوگا، جو کہ ہندوستان کا سب سے امیر اور سب سے زیادہ خوشحال ہوگا، جو اپنے لوگوں کو اعلیٰ معیار زندگی دینے کے قابل ہو گا، جہاں ایک عظیم لوگ اپنے قد کی پوری بلندی تک پہنچ سکیں گے، ایک ایسی سرزمین جو حقیقی معنوں میں بہت زیادہ ہو. یہ زراعت سے مالا مال ہوگا، صنعت و تجارت سے مالا مال ہوگا اور وقت گزرنے کے ساتھ ساتھ یہ دنیا کی طاقتور اور ترقی پسند ریاستوں میں سے ایک ہوگا۔ اگر بنگال متحد رہتا ہے تو یہ کوئی خواب نہیں رہے گا، کوئی تصور نہیں ہوگا۔" سہروردی، مدنا پور کے ایک وکیل، مغربی بنگال کو ہندو مسلم تقسیم کے مخالف فریق سے نہیں کھونا چاہتے تھے۔ اس تجویز کو بنگالی ہندو رہنماؤں انڈین نیشنل کانگریس کے سرت چندر بوس ، کرن شنکر رائے (بنگال اسمبلی میں کانگریس پارلیمانی پارٹی کے رہنما) اور ستیہ رنجن بخشی کی حمایت حاصل تھی۔ سہروردی کی حمایت کرنے والے ممتاز بنگالی مسلمانوں میں بنگال کے وزیر خزانہ محمد علی چودھری، بنگال کے وزیر محصول فضل الرحمن، اسلامی اسکالر شمس الہدا پنچ بگی ، ٹپرا کے سیاست دان اشرف الدین احمد چودھری ، کلکتہ کے میئر سید بدرودوجا اور بنگال مسلم لیگ کے سکریٹری ابوالہاشم شامل تھے۔  تھوڑی دیر کے لیے یہ تجویز اہم مذاکرات سے مشروط تھی۔ تصغیر| کلکتہ میں سرت چندر بوس کا مجسمہ۔ بوس نے متحدہ بنگال کے منصوبے کی حمایت کی۔ 12 مئی 1947 کو، بوس اور ہاشم نے یونائیٹڈ بنگال اسکیم پر بات چیت کے لیے کانگریس کے رہنما مہاتما گاندھی سے ملاقات کی۔ گاندھی نے توجہ سے سماعت کی۔ مسلم لیگ کے رہنما محمد علی جناح بھی آزاد بنگال کے خیال کے لیے کھلے تھے۔ بنگال کے گورنر سر فریڈرک بروز بھی تقسیم کے سخت مخالف تھے اور اس اسکیم کی حمایت کرتے تھے۔   20 مئی 1947 کو، "آزاد ریاست بنگال" کے لیے ایک پانچ نکاتی منصوبہ تیار کیا گیا، جس میں آئرش آزاد ریاست کے نام کی وراثت کی بازگشت تھی۔ یہ منصوبہ ایک اعترافی ڈھانچے پر مبنی تھا جس میں ہندوؤں اور مسلمانوں کے درمیان طاقت کی تقسیم تھی۔ اس میں 1926 میں فرانسیسی لبنان میں اپنائے جانے والے اعترافی طریقوں کی عکاسی کی گئی تھی، جہاں صدر اور وزیر اعظم کے عہدے مسلمانوں اور عیسائیوں کے درمیان گھومتے تھے۔
تاہم، کانگریس پارٹی اس خیال سے کھل کر پیچھے ہٹ گئی۔ 27 مئی 1947 کو، کانگریس کے رہنما جواہر لال نہرو نے باضابطہ طور پر کہا کہ ان کی پارٹی "بنگلہ کے متحد رہنے پر صرف اسی صورت میں اتفاق کرے گی جب وہ ہندوستانی یونین میں رہے"۔ کانگریس صدر جے بی کرپلانی نے ’’بنگال کے اتحاد کو بچانے‘‘ کی تجویز کی مخالفت کی۔ اشرف الدین چودھری کی عرضی کے جواب میں، کرپلانی نے کہا، "آج کانگریس جو کچھ کرنا چاہتی ہے وہ یہ ہے کہ زیادہ سے زیادہ علاقوں کو لیگ اور پاکستان کے خطرے سے دوچار ہونے سے بچایا جائے۔ یہ آزاد انڈین یونین کے لیے زیادہ سے زیادہ علاقہ بچانا چاہتا ہے جتنا کہ حالات میں ممکن ہے۔ لہذا یہ بنگال اور پنجاب کو بالترتیب ہندوستان اور پاکستان کے علاقوں میں تقسیم کرنے پر اصرار کرتا ہے۔"  مخالفین میں بنگال کی صوبائی کانگریس اور ہندو مہاسبھا میں زیادہ تر ہندو قوم پرست شامل تھے۔ بنگال لیگ کے رہنماؤں کی ایک اقلیت نے تقسیم اور مشرقی بنگال اور آسام کو پاکستان میں شامل کرنے کی حمایت کی۔ ان رہنماؤں میں سابق وزیر اعظم خواجہ ناظم الدین بھی شامل تھے۔
برطانوی حکومت کے اندر اس تجویز پر سنجیدگی سے غور کیا گیا۔ بنگال میں برطانوی تجارتی مفادات کو تحفظات کی ضرورت تھی۔ ریاستہائے متحدہ کی حکومت کو تقسیم سے تین ممالک کے ابھرنے کے امکانات کے بارے میں بھی بریف کیا گیا، جن میں پاکستان، ہندوستان اور بنگال شامل ہیں۔ 2 جون 1947 کو برطانوی وزیر اعظم کلیمنٹ ایٹلی نے برطانیہ میں امریکی سفیر لیوس ولیمز ڈگلس کو مطلع کیا کہ "اس بات کا واضح امکان ہے کہ بنگال تقسیم کے خلاف اور ہندوستان یا پاکستان میں سے کسی ایک میں شامل ہونے کے خلاف فیصلہ کر سکتا ہے"۔ ڈگلس نے ملاقات کے بارے میں امریکی محکمہ خارجہ کو کیبل کیا۔
20 جون 1947 کو بنگال کی قانون ساز اسمبلی کا اجلاس بنگال کی تقسیم پر ووٹ دینے کے لیے ہوا۔ ابتدائی مشترکہ اجلاس میں، اسمبلی نے 90 کے مقابلے میں 120 ووٹوں سے فیصلہ کیا کہ اگر وہ پاکستان کی آئین ساز اسمبلی میں شامل ہو جائے تو اسے متحد رہنا چاہیے۔ بعد ازاں مغربی بنگال کے قانون سازوں کے ایک الگ اجلاس میں 21 کے مقابلے میں 58 ووٹوں سے فیصلہ کیا گیا کہ صوبے کو تقسیم کیا جائے اور مغربی بنگال کو ہندوستان کی آئین ساز اسمبلی میں شامل کیا جائے۔ مشرقی بنگال کے قانون سازوں کے ایک اور علیحدہ اجلاس میں 35 کے مقابلے میں 106 ووٹوں سے یہ فیصلہ کیا گیا کہ صوبے کی تقسیم نہیں ہونی چاہیے اور 34 کے مقابلے میں 107 ووٹوں نے مشرقی بنگال کو پاکستان میں شامل کرنے کا فیصلہ کیا ہے۔ متحدہ بنگال کی تجویز پر کوئی ووٹنگ نہیں ہوئی۔
پانچ نکاتی منصوبہ
گورنر فریڈرک بروز کے ساتھ مشاورت کے بعد 20 مئی 1947 کو ایک پانچ نکاتی منصوبہ تیار کیا گیا۔ اس کی نمایاں خصوصیات ذیل میں بیان کی گئی ہیں۔
میراث
متحدہ بنگال کی تجویز ممتاز بنگالی رہنماؤں کی واحد کوشش رہی ہے کہ مشرقی اور مغربی بنگال پر محیط ایک آزاد ملک قائم کیا جائے۔ تاہم، 1947 میں بنگال کی تقسیم کے بعد سے، خطے کی سیاست پان بنگالی قوم پرستی کی کسی بھی جھلک سے ہٹ گئی ہے۔ یہ 1971 میں بنگلہ دیش کے طور پر مشرقی پاکستان کی آزادی کے لیے بھارتی حمایت سے بھی پیچیدہ ہو گیا۔ بنگلہ دیش اور بھارت کے قریبی تعلقات کے پیش نظر، پان بنگالی ریاست کا کوئی تصور غیر حقیقی سمجھا جاتا ہے۔ متحدہ بنگال کی تجویز کے علمبردار، سہروردی، پاکستان کے ایک سرکردہ سیاستدان بن گئے۔ سہروردی کا انتقال 1963 میں بیروت میں اعترافی نظام کے حامل ملک میں ہوا۔ اپنی یادداشتوں میں، بنگلہ دیش کے بانی اور سہروردی کے حامی شیخ مجیب الرحمان نے تبصرہ کیا کہ "بنگالی ابتداء میں مسٹر سہروردی کے قد کاٹھ کے لیڈر کی تعریف کرنے میں ناکام رہے تھے۔ جب تک انہوں نے اس کی قدر کرنا سیکھا، ان کا وقت ختم ہو چکا تھا۔"  2016 میں، سرت اور سبھاش چندر بوس کی بھانجی مادھوری اپنی کتاب دی بوس برادرز میں دعویٰ کیا کہ سرت بوس نے اس خیال کی ناکامی کے لیے مسلم لیگ سے زیادہ کانگریس کو ذمہ دار ٹھہرایا کیونکہ جناح اس تجویز  کے حامی تھے۔
جدید ہندوستانی قوم پرست وسیع تر ہندوستانی اتحاد کے تناظر میں بنگالی دوبارہ اتحاد پر تبادلہ خیال کرتے ہیں۔ 1950 کی دہائی میں، کلکتہ میں مقیم ہندو قوم پرست رضاکار گروپ سری اروبندو سیوک سنگھا نے اپنے پروگرام "منقسم تقسیم کی منسوخی اور ہندوستان کا دوبارہ اتحاد" میں شامل کیا۔ 4 فروری 1957 کو ایک پاکستانی اخبار مارننگ نیوز نے ایک مضمون شائع کیا جس میں عوامی لیگ پر ہندوستانی اتحاد کی حمایت کرنے کا الزام لگایا گیا تھا، جس میں کہا گیا تھا کہ "پاکستان میں بھی ایک جماعت ایسی ہے جو دوبارہ اتحاد کے لیے کام کر رہی ہے اور وہ مضبوط ہو رہی ہے" ۔ ہندوستانی سازشی تھیورسٹوں نے گریٹر بنگلہ دیش کے تناظر میں بنگالی دوبارہ اتحاد پر بھی تبادلہ خیال کیا ہے، جو کہ ہندوستانی انتہائی دائیں بازو کی طرف سے فروغ دینے والا نظریہ ہے۔
ہیمپی
ہیمپی (ہندی:हम्पी، انگریزی: Hampi) ہندوستانی ریاست کرناٹک میں واقع قرون اولی اور وسطی کے تاریخی آثار کا ایک مجموعہ جسے یونیسکو نے عالمی ثقافتی ورثہ (UNESCO World Heritage Site) کا درجہ دے رکھا ہے۔ چودھویں صدی عیسوی میں ہیمپی ہندو سلطنت وجے نگر کا دار الخلافہ تھا۔
متحدہ بنگال
حوالہ جات
زمرہ:مجوزہ ممالک زمرہ:بنگلہ دیشی سیاست زمرہ:مغربی بنگال کی سیاست زمرہ:تحریک آزادی ہند زمرہ:تحریک پاکستان زمرہ:تاریخ بنگلہ دیش زمرہ:تاریخ بنگال زمرہ:1947ء میں پاکستان زمرہ:1947ء میں بھارت زمرہ:1947ء میں ایشیا زمرہ:غیر نظر ثانی شدہ تراجم پر مشتمل صفحات زمرہ:بنگال پریذیڈنسی
ہیمپی
ایرانی اور یورپی سیاحوں خصوصا پرتگالی سیاحت ناموں کے مطابق دریائے تنگبھدرا کے کنارے ہیمپی بہت سے مندروں، کھلیانوں اور بھرپور تجارتی بازاروں پر مشتمل ایک خوشحال اور متمول شہر تھا۔ 1500 قبل مسیح میں فارس اور پرتگال کے تاجروں کے لیے بہترین منڈی ہیمپی-وجے نگر ، بیجنگ کے بعد قرون وسطی کے دور کا سب سے بڑا اور شاید اس وقت کے بھارت کا امیر ترین شہر تھا۔ مسلمان سلطنتوں کے ایک اتحاد نے سلطنت وجے نگر کو شکست دے کر مغلوب کر لیا، 1575ء میں سلطانی افواج نے اس کے دار الحکومت پر قبضہ کر لیا گیا اور اسے تاخت و تاراج کرتے ہوئے برباد کر دیا جس کے بعد ہیمپی کے صرف کھنڈر ہی باقی رہ گئے۔
موجودہ دور کے شہر ہوسپٹ کے قریب کرناٹک میں واقع ہیمپی کے یہ آثار 4100 ہیکٹر (16 مربع میل) پر محیط ہیں۔ اور اس کو یونیسکو نے ہنر اور فن کا اعلی ترین نمونہ قرار دیا ہے۔ جہاں اس وقت جنوبی ہند کی آخری عظیم سلطنت کے 1,600 شاہکار آثار موجود ہیں۔ جن میں قلعے ، دریا کے کنارے تعمیرات، شاہی عمارات ، مندر ، مقابر و مزارات، مقدس معبد، منڈپ ، ستونوں پر قائم ہال ، یادگاری مقامات اور آبی فن پارے وغیرہ شامل ہیں۔ ہیمپی کا وجود وجے نگر سے بھی پہلے کا ہے، اس کا ذکر رامائن اور ہندو پرانوں میں بھی ملتا ہے جیسے پاروتی دیوی(پمپا دیوی) کی تیرتھ کشیتر۔ ہیمپی اب بھی ایک اہم مذہبی مرکز ہے ، جہاں ووروپکش مندر ، ایک فعال ادی شنکر  اور اس سے منسلک ایک خانقاہ اور قدیم شہر کی متعدد یادگاریں موجود ہیں۔
اصل
ہیمپی یا ہمپی قدیم کنڑ زبان کے لفظ پمپا سے ماخوذ ہے جس کے معنی عظمت و بڑائی کے ہیں۔
پدھراڑ
پدھراڑ پاکستان کے ضلع خوشاب میں واقع ایک یونین کونسل ہے۔
حوالہ جات
زمرہ:ضلع خوشاب کی یونین کونسلیں زمرہ:ضلع خوشاب کے آباد مقامات زمرہ:ویکی ڈیٹا سے مطابقت رکھنے والی مختصر تفصیل
بھارت کی عدلیہ
بھارتی عدلیہ عام قانون (کامن لا) پر مبنی ہے۔ یہ نظام انگریزوں نے نوآبادیاتی حکومت کے وقت بنایا تھا۔ اس نظام کو "عام قانون" کے نام سے جانا جاتا ہے جس میں جج اپنے فیصلوں، احکام اور فیصلوں سے قانون کی ترقی کرتے ہیں۔ بھارت میں مختلف سطحوں اور مختلف قسم کی عدالتیں ہیں۔ نئی دہلی میں بھارت کی عدالت عظمٰی موجود ہے اور اس کے تحت مختلف ریاستوں میں عدالت عالیہ ہیں۔ عدالت عالیہ کے تحت ضلعی عدالتیں اور اس کے تحت جو عدالتیں ہیں انہیں "نچلی عدالت" کہا جاتا ہے۔
عدالت عظمیٰ
بھارت کی آزاد عدلیہ کا انحصار عدالت عظمی ہر ہے، جس کا سربراہ چیف جسٹس ہوتا ہے۔ عدالت عظمی کو اپنے نئے معاملات اور عدالت عالیہ کے تنازعات دونوں کو دیکھنے کا حق ہے۔ بھارت میں 24 عدالت عالیہ ہیں جن کے حقوق اور ذمہ داریاں عدالت عظمی کے مقابلے میں محدود ہیں۔ عدلیہ اور مقننہ کے باہمی اختلافات یا تنازع کو صدر جمہوریہ حل کرتا ہے۔
ریاستی عدلیہ
ریاستی عدلیہ میں تین قسم کی بینچیں ہوتی ہیں:
سنگل جس کے فیصلے کو عدالت عالیہ کی ڈویژنل/بنچ/عدالت عظمی میں چیلنج کیا جا سکتا ہے۔
ڈویژن بینچ 2 یا 3 ججوں پر مشمتل ہوتی ہے جس کے فیصلہ کو صرف عدالت عظمی میں چیلنج کیا جا سکتا ہے۔
آئینی/فل بینچ آئینی تشریح سے متعلق تمام بحثیں اس طرح کی بینچ سنتی ہیں، اس میں کم از کم پانچ جج ہوتے ہیں۔
ماتحت عدالتیں
اس سطح پر شہری فوجداری مقدمات کی سماعت علاحدہ علاحدہ ہوتی ہے اور سول اور سیشن کورٹ مختلف ہوتے ہیں۔ اس سطح کے ججوں کی تقرری عام بھرتی امتحان کی بنیاد پر ہوتی ہے۔ ان کی تقرری گورنر ریاست چیف جسٹس کی سفارش پر کرتا ہے۔
فاسٹ ٹریک عدالت
مالیاتی کمیشن کے مشورہ پر مرکزی حکومت نے ریاستی حکومتوں کو 1 اپریل 2001ء سے 1734 فاسٹ ٹریک عدالتیں قائم کرنے کا حکم دیا۔ اضافی سیشن جج اور اونچے عہدے سے سبکدوش جج اس قسم کی عدالتوں میں مقرر ہو جاتے ہیں۔ ان عدالتوں میں طویل بحثیں ممکن نہیں اور متعینہ مدت میں فیصلہ سنا دیا جاتا ہے۔
عوامی عدالت
عوامی عدالتیں باقاعدہ عدالتوں سے مختلف ہوتی ہیں۔ سابق یا سبکدوش جج اور دو رکن ایک سماجی کارکن اور ایک وکیل اس کے رکن ہوتے ہیں۔ اس میں سماعت اسی وقت ہوتی ہے جب دونوں فریق اس کے لیے تیار ہوں۔ یہ بیمہ اور معاوضہ والے مقدمات کی سماعت بھی کرتی ہے۔
بیرونی روابط
زمرہ:بھارت میں قانون زمرہ:عدلیہ بھارت
موسوعۃ الکسنزان
موسوعہ الکسنزان اس کا پورا نام موسوعہ الکسنزان فیما اصطلح علیہ اهل التصوف و العرفان
مصنف
یہ تصوف کی اصطلاحات کا انسائیکلو پیڈیا ہے یہ تالیف ہے سید محمد بن عبدالکریم کسنزان حسینی جو قادری حسینی شیخ طریقت ہیں
تفصیل
اس میں تصوف اور تصوف کی مختلف اصطلاحات کو پہلی صدی ہجری سے موجودہ صدی تک مرتب اور درجہ بندی کی گئی ہے۔ کتاب 24 جلدوں میں مرتب کی گئی ہے۔ پہلی جلد میں تعارف کیسانیہ کے تعارف کے ساتھ ساتھ مصنف کی سوانح حیات اور ان کی تخلیقات کا ذکر کیا گیا ہے۔ اس کے بعد ، مصنف کا تعارف اور اس موضوع کو لکھنے میں اہمیت ، مقصد ، اسلوب اور اس کی مشکل پر تیس صفحوں پر لکھا ہوا خاکہ پیش کیا گیا ہے۔ صوفی اصطلاحات کے کام کا متن حرف تہجی ترتیب میں اور ہر حرف میں الفاظ ، الفاظ اور اس سے متعلق اصطلاحات کے مادے کی بنیاد پر درج ہیں۔ اس کام کو مختلف ذرائع سے لکھنے میں جیسے موطا امام مالک ، صحیح ابن خزیمہ ، خطیب بغدادی کی تاریخ ، صوفی محدثین کمال الدین کاشانی ، بہت سارے ماخذاستعمال کیے گئے ہیں۔
حوالہ جات
زمرہ:کتب تصوف
مائیکل ڈوکاکس
مائیکل اسٹینلی ڈوکاکس (Michael Stanley Dukakis) (تلفظ: ) ایک امریکی سیاست دان ہے جو میساچوسٹس کا پینسٹھواں اور سڑسٹھواں گورنر رہا ہے۔
بیرونی روابط
زمرہ:1933ء کی پیدائشیں زمرہ:امریکی معلمین زمرہ:بقید حیات شخصیات زمرہ:بیسویں صدی کے امریکی سیاست دان زمرہ:ریاستہائے متحدہ کے صدارتی امیدوار، 1988ء زمرہ:گورنر میساچوسٹس زمرہ:میساچوسٹس کے وکلاء زمرہ:میساچوسٹس کے ڈیموکریٹس زمرہ:یونانی نژاد امریکی شخصیات زمرہ:ہارورڈ لا اسکول کے فضلا زمرہ:Short description is different from Wikidata
نارتھ سٹی
نارتھ سٹی (North City) کے لیے آپ مندرجہ ذیل صفحات سے رجوع کر سکتے ہیں۔
ریاستہائے متحدہ
زمرہ:ضد ابہام صفحات
زمرہ:نام مقامات ضد ابہام صفحات
کریسنٹ-اوڈیل لیکز آر ایف پی ڈی ہیلی پورٹ
کریسنٹ-اوڈیل لیکز آر ایف پی ڈی ہیلی پورٹ ریاستہائے متحدہ امریکا کا ایک ہیلی پورٹ جو اوریگون میں واقع ہے۔
بیرونی روابط
زمرہ:اوریگون میں ہیلی اڈے زمرہ:کلیمیتھ کاؤنٹی، اوریگون میں ہوائی اڈے
سینٹ-ژاں -سویرنے
سینٹ-ژاں -سویرنے ( فرانسیسی: Saint-Jean-Saverne) فرانس کا ایک فرانسیسی کمیون جو Canton of Saverne میں واقع ہے۔
تفصیلات
سینٹ-ژاں -سویرنے کا رقبہ 6.39 مربع کیلومیٹر ہے اور اس کی مجموعی آبادی 610 افراد پر مشتمل ہے۔
حوالہ جات
زمرہ:کامنز زمرہ جس کا ربط ویکی ڈیٹا پر ہے زمرہ:Short description is different from Wikidata
سائبریائی تاتار
تصغیر|200px|سائبرین تاتاروں کا جھنڈا سائبیریائی تاتار، تاتاروں کی ایک ذیلی شاخ ہے، بعض اوقات ان کو علاحدہ نسلی گروہ بھی سمجھا جاتا ہے۔ یہ سائبیریائی تاتار زبان بولتے ہیں، جو تاتار زبان کا ایک لہجہ ہے۔ ان کے آباو اجداد میں کچھ ترک ،اوگر، منگول اور ساموئید قبائل شامل ہیں لیکن ان کے اصلی آباو اجداد قیپچاق ہیں۔ ان کی زبان بھی قیپچاق زبان سے نکلی ہے لیکن اس پر وولگا یورال تاتاری کا اثر ہے، جو بذات خود کچھ حد تک قیپچاق زبان ماحوذ ہے ۔
زمرہ:ازبکستان کے نسلی گروہ زمرہ:ایشیا کی ترک اقوام زمرہ:ایشیا کے نسلی گروہات زمرہ:تاتارستان زمرہ:تاتاری شخصیات زمرہ:ترک اقوام زمرہ:خانان تاتار زمرہ:خانیت سیبیر زمرہ:روس زمرہ:روس کے مسلم اسماج زمرہ:روس کے نسلی گروہ زمرہ:قازقستان کے نسلی گروہ زمرہ:قدیم اقوام زمرہ:کیمیروو اوبلاست زمرہ:موضوعات تاتار زمرہ:یورپ زمرہ:ترکی کے نسلی گروہ زمرہ:ویکی ڈیٹا سے مطابقت رکھنے والی مختصر تفصیل
چولانگ ریلوے اسٹیشن
چولانگ ریلوے اسٹیشن، بھارت میں واقع ہے۔
بیرونی روابط
زمرہ:کے ریلوے اسٹیشن زمرہ:بھارت کے ریلوے اسٹیشن زمرہ:بھارت میں ریل نقل و حمل
نیواری، اترپردیش
نیواری، اترپردیش بھارت کا ایک رہائشی علاقہ جو اتر پردیش میں واقع ہے۔
تفصیلات
نیواری، اترپردیش کی مجموعی آبادی 9,919 افراد پر مشتمل ہے اور 215 میٹر سطح دریا سے بلندی پر واقع ہے۔
حوالہ جات
زمرہ:ضلع غازی آباد، بھارت کے شہر اور قصبے
نارتھفیلڈ
نارتھفیلڈ (Northfield) کے لیے آپ مندرجہ ذیل صفحات سے رجوع کر سکتے ہیں۔
ریاستہائے متحدہ
زمرہ:نام مقامات ضد ابہام صفحات زمرہ:Short description is different from Wikidata
بادامی باغ ریلوے اسٹیشن
بادامی باغ ریلوے اسٹیشن پاکستان کے شہر لاہور کے علاقہ بادامی باغ میں واقع ہے۔
بیرونی روابط
زمرہ:پاکستان کے ریلوے اسٹیشن زمرہ:ضلع لاہور میں ریلوے اسٹیشن زمرہ:کراچی-پشاور ریلوے لائن پر واقع ریلوے اسٹیشن
ڈیکلب کاؤنٹی ایئرپورٹ (انڈیانا)
ڈیکلب کاؤنٹی ایئرپورٹ (انڈیانا) ) ریاستہائے متحدہ امریکا کا ایک ہوائی اڈا  جو آبرن، انڈیانا میں واقع ہے۔
حوالہ جات
زمرہ:انڈیانا میں ہوائی اڈے زمرہ:Short description is different from Wikidata
سینٹ-ژاں -سولےیمےش
سینٹ-ژاں -سولے یمے ش ( فرانسیسی: Saint-Jean-Soleymieux) فرانس کا ایک فرانسیسی کمیون جو Canton of Saint-Jean-Soleymieux میں واقع ہے۔
تفصیلات
سینٹ-ژاں -سولے یمے ش کا رقبہ 16.47 مربع کیلومیٹر ہے اور اس کی مجموعی آبادی 726 افراد پر مشتمل ہے اور 743 میٹر سطح دریا سے بلندی پر واقع ہے۔
ویب انسٹی ٹیوٹ
ویب انسٹی ٹیوٹ ریاستہائے متحدہ امریکا کا ایک جامعہ، engineering school و نجی غیر منافع بخش تعلیمی ادارہ جو Glen Cove میں واقع ہے۔
حوالہ جات
زمرہ:1889ء میں قائم ہونے والے تعلیمی ادارے زمرہ:نیو یارک میں جامعات اور کالج زمرہ:نیو یارک (ریاست) میں نجی جامعات اور کالج زمرہ:Short description is different from Wikidata
اتھاکا
اتھاکا یونان کا ایک جزیرہ جو ایونی جزائر (علاقہ) میں واقع ہے۔
تفصیلات
اتھاکا کا رقبہ 117.8 مربع کیلومیٹر ہے اور اس کی مجموعی آبادی 3,231 افراد پر مشتمل ہے۔
جڑواں شہر
شہر اتھاکا کا جڑواں شہر سانتا مارینیلا ہے۔
حوالہ جات
زمرہ:اتھاکا زمرہ:اوڈیسی زمرہ:ایلیڈ میں مذکور مقامات زمرہ:ایونی جزائر (علاقہ) کی بلدیات زمرہ:ایونی جزائر (علاقہ) کے جزائر زمرہ:یونان کی علاقائی اکائیاں زمرہ:یونان کے جزائر زمرہ:یونان کے صوبے زمرہ:یونان میں سیاحت زمرہ:کامنز زمرہ جس کا ربط ویکی ڈیٹا پر ہے زمرہ:مائی سینیائی یونان
کرولی رینچ ایئرسٹرپ
بیرونی روابط
زمرہ:مالہیر کاؤنٹی، اوریگون میں ہوائی اڈے
اسٹاک ایکسچینج
اسٹاک مارکیٹ یا  ایکوئٹی مارکیٹ، مختلف کمپنیوں کے اسٹاک یا حصص کے خریداروں اور فروخت کنندگان کو  اکٹھاکرتی ہے۔  یہاں محض اقتصادی لین دین ہوتی ہے اور اس کا حقیقی جگہ  پر وجود لازم نہیں. یہاں  عوامی یعنی پبلک اور نجی سطح کے سودے ہوتے ہیں۔ یہاں ہونے والے سودوں میں کمپنیوں کے   حصص کے علاوہ بانڈ بھی بیچے اور خریدے جاتے ہیں.
حوالہ جات
زمرہ:سترہویں صدی کی متعارفات زمرہ:سٹاک ایکسچینج زمرہ:سہامی منڈیاں زمرہ:نیدرلینڈز کی اقتصادی تاریخ زمرہ:ولندیزی ایجادات زمرہ:کامنز زمرہ جس کا ربط ویکی ڈیٹا پر ہے زمرہ:ویکی ڈیٹا سے مطابقت رکھنے والی مختصر تفصیل
لذت
لذت سے مراد وہ تجربہ ہے جو اچھا محسوس ہوتا ہے  اور جس میں کسی چیز سے استفادہ کرنا شامل ہوتا ہے۔ یہ درد یا تکلیف سے مختلف ہے، جو برے تجربے دیتے ہیں۔ یہ اقدار، خواہش اور عمل سے قریب سے جڑا ہے۔  انسان اور دیگر باشعور جانور لذت سے دل پزیری حاصل کرتے ہیں اور اس میں مثبت پہلو اور اس کے لیے کسی طرح کی جستجو کی کیفیت پاتے ہیں۔ ایسی کئی سرگرمیاں ہیں جنہیں لوگ لذت اندوزی کے طور پر لیتے ہیں، ان میں غذا کھانا، جماع کرنا، موسیقی یا نغمہ سرائی سننا یا کھیلنا شامل ہو سکتے ہیں۔
حوالہ جات
زمرہ:جذبات زمرہ:Short description is different from Wikidata
طے شدہ مدتی انتخابات
طے شدہ مدتی انتخابات سے مراد وہ انتخابات ہیں جن کا وقت بالکل مقرر ہے یہاں تک کہ برقرار سیاستدانان اس وقت میں توسیع یا کمی نہیں کرسکتے۔ یہ نظام خاص طور پہ صدر کو منتخب کرنے کے لیے ہوتا جبکہ وزیر اعظم اورارکان اسمبلی کے لیے بہت کم ممالک میں ہے۔
زمرہ:انتخابات بلحاظ قسم
یونین علاقہ
بھارت کے یونین علاقے
بھارت میں آٹھ یونین علاقے ہیں
زمرہ:بھارت کی ذیلی تقسیم زمرہ:بھارت کے یونین علاقے زمرہ:علاقہ جات زمرہ:بھارت کی رياستیں اور یونین علاقے زمرہ:کامنز زمرہ جس کا ربط ویکی ڈیٹا پر ہے زمرہ:Short description is different from Wikidata زمرہ:خودکار پیمانے کے ساتھ متعدد تصاویر استعمال کرنے والے صفحات
بدوملہی ریلوے اسٹیشن
بدوملہی ریلوے اسٹیشن پاکستان میں واقع ہے۔
بیرونی روابط
زمرہ:پاکستان کے ریلوے اسٹیشن زمرہ:ضلع نارووال میں ریلوے اسٹیشن
قبیلہ بنیامین
بنیامین یعقوب کے سب سے چھوٹے بچے اور ان کی نسل سے جاری قبیلہ ہے۔
یہ قبیلہ بیت المقدس پر حکمران تھا۔
حوالہ جات
زمرہ:بنی اسرائیل کے قبائل زمرہ:پولس رسول زمرہ:تاریخ بنی اسرائیل زمرہ:ارض اسرائیل زمرہ:قبیلہ بنیامین
ضلع غازی پور
غازی پور ضلع بھارت کا ایک ضلع جو اتر پردیش میں واقع ہے۔
تفصیلات
غازی پور ضلع کی مجموعی آبادی 3,622,727 افراد پر مشتمل ہے۔
حوالہ جات
زمرہ:ضلع غازی پور زمرہ:اتر پردیش کے اضلاع زمرہ:بھارت کے اضلاع
سونگ چنگ لنگ
سونگ چنگ لنگ (Soong Ching-ling) سن یات سین چینی انقلابی اور جمہوریہ چین کے بانی کی دوسری بیوی تھی۔ اسے "جدید چین کی ماں" بھی کہا جاتا ہے۔
حوالہ جات
زمرہ:1890ء کی پیدائشیں زمرہ:1981ء کی وفیات زمرہ:چین میں خواتین زمرہ:چینی خواتین زمرہ:خاندان سن یات سین زمرہ:خواتین سربراہ ریاست زمرہ:خواتین نائب صدرو زمرہ:سن یات سین زمرہ:صدور عوامی جمہوریہ چین زمرہ:مضامین جن میں آسان چینی زبان کا متن شامل ہے زمرہ:مضامین جن میں روایتی چینی زبان کا متن شامل ہے زمرہ:نائب صدور عوامی جمہوریہ چین زمرہ:بیسویں صدی کی خواتین سیاست دان زمرہ:اموات بسبب سرطان خون زمرہ:چینی میتھوڈسٹ زمرہ:ویکی ڈیٹا سے مطابقت رکھنے والی مختصر تفصیل زمرہ:بیسویں صدی کے چینی سیاست دان